รวบอิหร่าน มอมยาสาว
แคชเชียร์โรงแรม งัดล็อกเกอร์ลูกค้า,รวบทันควันโจรอิหร่าน ตีสนิทสาวแคชเชียร์โรงแรม แล้วนำซุปไก่สกัดและกาแฟไปยื่นให้แคชเชียร์สาวกับเพื่อนดื่ม หลังแคชเชียร์สาวดื่มไปครู่เดียวมึนศีรษะเพื่อนต้องพาไปพักที่ล็อบบี้ ส่วนเพื่อนอีกคนไหวทันไม่ได้ดื่มแต่ทำเป็นนั่งหลับ โจรแสบรีบคว้าไขควงปรี่งัดล็อกเกอร์ลูกค้าโรงแรมด้านหลังเคาน์เตอร์แคชเชียร์ เลยถูกเพื่อนแคชเชียร์สาวตะโกนเรียกคนล็อกตัวทันควัน แต่โจรต่างด้าวยังปิดปากไม่ให้การใดๆ,โจรอิหร่านมอมยาพนักงานโรงแรมงัดล็อกเกอร์หวังลักทรัพย์รายนี้ เปิดเผยขึ้นเมื่อเวลา 05.00 น. วันที่ 13 ธ.ค. ร.ต.ท.สิระภูเดชน์ ชำนาญกิจ พงส.สภ.บางละมุง จ.ชลบุรี รับแจ้งเหตุชาวต่างชาติมอมยาพนักงานโรงแรมพรีม่า เพลส เลขที่ 193/415 หมู่ 10 ถนนพัทยาสาย 3 พัทยาใต้ ต.หนองปรือ พยายามจะลักทรัพย์ลูกค้าโรงแรม แต่ถูกจับกุมไว้ได้ นำกำลังรุดไปสอบสวน,ที่เกิดเหตุพบคนร้ายชื่อนายซาเอด เมอโฮสซินี่ อายุ 46 ปี ชาวอิหร่าน ถูกพนักงานโรงแรมคุมตัวไว้ พร้อมของกลางไขควง 1 อัน กาแฟ 2 แก้ว คาดว่ามียานอนหลับผสมอยู่ ขวดเปล่าซุปไก่สกัด 3 ขวด ค้นกระเป๋าสะพายของนายซาเอด พบยานอนหลับชนิดเม็ดสีแดง 6 แผง คีมและไขควงอีก 6 อัน ส่วนพนักงานโรงแรมที่ถูกมอมยาชื่อ น.ส.จันทนา โสภา อายุราว 30 ปี แคชเชียร์โรงแรมดังกล่าว ถูกนำส่ง รพ.บางละมุง ไปก่อนแล้ว,สอบสวนนายซาริ่ง เทพนาทิม อายุ 37 ปี พนักงานโรงแรมดังกล่าว ให้การว่า นายซาเอดมาขอเปิดห้องพัก 1 วัน มีกำหนดเช็กเอาต์เที่ยงวันนี้ ก่อนเกิดเหตุขณะที่ตนและ น.ส.จันทนาทำงานอยู่ที่เคาน์เตอร์แคชเชียร์ นายซาเอดเข้ามาพูดคุยตีสนิทกับ น.ส.จันทนา แล้วทำทีไปนั่งเล่นที่โต๊ะหน้าล็อบบี้ ก่อนจะไปซื้อซุปไก่สกัดมา 3 ขวด และกาแฟ อีก 2 แก้ว มาชักชวนให้ น.ส.จันทนา และตนดื่ม ตนสังเกตเห็นว่าฝาขวดซุปไก่สกัดที่นายซาเอดส่งมาให้ตนกับ น.ส.จันทนาเปิดฝาแล้วและน้ำซุปไก่ในขวดมีสีขุ่น ผิดกับน้ำซุปไก่สกัดในขวดที่นายซาเอดดื่ม ทำให้ไม่กล้าดื่ม แต่ น.ส.จันทนาไม่ทันระวังตัวดื่มเข้าไป สักพักเห็น น.ส.จันทนามีอาการมึนศีรษะ พาไปนั่งพักที่ล็อบบี้,พนักงานโรงแรมคนเดิมให้การอีกว่า หลังจากนั้นตนเข้าไปนั่งที่เคาน์เตอร์แคชเชียร์แล้วแกล้งทำเป็นหลับเพื่อดูพฤติกรรมนายซาเอด เพียงครู่เดียวนายซาเอดก็เผยสันดานโจรเดินเข้าไปงัดที่ล็อกเกอร์ที่เก็บทรัพย์สินของลูกค้าที่มาพักในโรงแรมตนตะโกนโวยวายเรียกพนักงานคนอื่นๆ ช่วยจับกุม โดยมีคนขี่รถ จยย.รับจ้างที่อยู่ใกล้เคียง ช่วยกันจับกุมนายซาเอดไว้ได้แล้วแจ้งตำรวจมารับตัวไปดำเนินคดี,ทางด้านนายซาเอด โจรต่างชาติยังไม่ยอมให้การใดๆ แต่ตำรวจมีพยานหลักฐานยืนยัน ประกอบกับกล้องวงจรปิดสามารถจับภาพนายซาเอดขณะก่อเหตุไว้ได้อย่างชัดเจน คุมตัวดำเนินคดีในข้อหาพยายามชิงทรัพย์
รวบทันควันโจรอิหร่าน ตีสนิทสาวแคชเชียร์โรงแรม แล้วนำซุปไก่สกัดและกาแฟไปยื่นให้แคชเชียร์สาวกับเพื่อนดื่ม หลังแคชเชียร์สาวดื่มไปครู่เดียวมึนศีรษะเพื่อนต้องพาไปพักที่ล็อบบี้ ส่วนเพื่อนอีกคนไหวทันไม่ได้ดื่มแต่ทำเป็นนั่งหลับ
ชาวอิหร่าน,มอมยาย,แคชเชียร์,โรงแรม,พรีม่า เพลส,พัทยา,ซาเอด เมอโฮสซินี่,จันทนา โสภา